
Parlamentul  României

Camera  Deputaţilor

Comisia pentru Sănătate şi Familie
         Nr. 28/ 15/ 13 februarie 2013
A V I Z 

asupra proiectului de Lege pentru ratificarea Protocolului Nagoya-Kuala Lumpur privind răspunderea şi repararea prejudiciului, încheiat la Nagoya la 15 octombrie 2010, deschis spre semnare la 7 martie 2011 şi semnat de România la 11 mai 2011 la New York, la Protocolul de la Cartagena privind biosecuritatea, adoptat la Montreal la 29 ianuarie 2000, la Convenţia privind diversitatea biologică
 (semnată la 5 iunie 1992 la Rio de Janeiro) ( PLx 13/2013)
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru sănătate şi familie a fost sesizată, spre dezbatere şi avizare, cu proiectul de Lege pentru ratificarea Protocolului Nagoya-Kuala Lumpur privind răspunderea şi repararea prejudiciului, încheiat la Nagoya la 15 octombrie 2010, deschis spre semnare la 7 martie 2011 şi semnat de România la 11 mai 2011 la New York, la Protocolul de la Cartagena privind biosecuritatea, adoptat la Montreal la 29 ianuarie 2000, la Convenţia privind diversitatea biologică (semnată la 5 iunie 1992 la Rio de Janeiro) ( PLx 13/2013).
Conform dispoziţiilor art.75 alin.(1) din Constituţia României, republicată şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată. 

Membrii Comisiei au examinat proiectul de lege supus avizării, în şedinţa din data de 12 februarie 2013.
În urma dezbaterilor, Comisia pentru sănătate şi familie a hotărât, cu unanimitate de voturi, avizarea favorabilă a proiectului de lege.
În raport de obiectul şi conţinutul reglementării, proiectul de lege face parte din categoria legilor ordinare.

PREŞEDINTE,

RODICA NASSAR
Întocmit
Cristina Bologan – expert parlamentar

